CELEX: 62017CN0303
Language: ro
Date: 2017-05-24 00:00:00
Title: Cauza C-303/17: Cerere de decizie preliminară introdusă de Fővárosi Közigazgatási és Munkaügyi Bíróság (Ungaria) la 24 mai 2017 – Headlong Limited/Nemzeti Adó- és Vámhivatal Központi Irányítása

14.8.2017   
            
            
               RO
            
            
               Jurnalul Oficial al Uniunii Europene
            
            
               C 269/6
            
         Cerere de decizie preliminară introdusă de Fővárosi Közigazgatási és Munkaügyi Bíróság (Ungaria) la 24 mai 2017 – Headlong Limited/Nemzeti Adó- és Vámhivatal Központi Irányítása
   (Cauza C-303/17)
   (2017/C 269/08)
   Limba de procedură: maghiara
   
      Instanța de trimitere
   
   Fővárosi Közigazgatási és Munkaügyi Bíróság
   
      Părțile din procedura principală
   
   
      Reclamantă: Headlong Limited
   
      Pârâtă: Nemzeti Adó- és Vámhivatal Központi Irányítása
   
      Întrebările preliminare
   
   
               1)
            
            
               În sensul răspunsului care se va da întrebărilor adresate în procedura de trimitere preliminară inițiată în cauza [C-3/17] de Fővárosi Közigazgatási és Munkaügyi Bíróság, este relevant faptul că sancțiunea administrativă nu constă în amendă, ci în suspendarea temporară a accesului la datele electronice timp de 90 de zile, sancțiune care prezintă caracteristici fundamental diferite (de exemplu, se suspendă temporar prestarea serviciului, decizia de sancționare nu este comunicată și nu este posibilă introducerea unei căi de atac eficiente împotriva acesteia) și care poate fi aplicată de autoritatea națională prin aceeași decizie, în mod cumulativ, în plus față de amendă?
            
         
               2)
            
            
               Luând în considerare natura, gravitatea și modul de impunere a sancțiunii administrative de suspendare temporară a accesului la datele electronice timp de 90 de zile, precum și, în special, imposibilitatea de a formula o cale de atac eficientă împotriva acesteia, se poate considera, în temeiul articolului 56 din Tratatul privind funcționarea Uniunii Europene (TFUE), că respectiva sancțiune constituie în sine o restricție disproporționat de gravă în raport cu articolul 56 TFUE și cu articolul 17 alineatul (1) și articolul 47 din Carta drepturilor fundamentale a Uniunii Europene, restricție care, în forma actuală, nu poate fi justificată prin obiective legate de protecția consumatorului stabilite de statul membru în domeniul organizării jocurilor de noroc?
            
         
               3)
            
            
               În sensul răspunsului care se va da celei de a șasea întrebări adresate în procedura de trimitere preliminară din cauza [C-3/17] de Fővárosi Közigazgatási és Munkaügyi Bíróság, este relevant faptul că statul membru nu se asigură că sunt adoptate dispozițiile necesare pentru a obține – fie prin proceduri de cerere de ofertă pentru atribuirea concesiunilor, fie prin depunerea unei oferte [de participare] – licențe pentru organizarea jocurilor de cazinou online și, din acest motiv, prestatorii de servicii nu pot obține licențele administrative necesare pentru a oferi serviciul?